**CONTRACT DE PRESTARI SERVICII**

**Nr.\_\_\_\_\_\_\_\_\_\_\_\_\_/\_\_\_\_\_\_\_\_\_\_\_\_\_\_\_\_**

**SERVICII DE ACTUALIZARE DOCUMENTATIE TEHNICO-ECONOMICA SI CONSULTANTA PENTRU ȊNTOCMIRE SI DEPUNERE CERERE DE FINANTARE SI ASISTENTA PE PERIOADA EVALUARII PENTRU PROIECTUL**

**EFICIENTIZARE ENERGETICA GRADINITA CU PROGRAM PRELUNGIT NR. 23 DIN MUNICIPIUL PLOIESTI**

***Preambul***

În temeiul Legii 98/2016 privind achizițiile publice cu modificările și completările ulterioare și H.G. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016 privind achizițiile publice, s-a încheiat prezentul contract de prestare de servicii, între:

***1. Părţile contractante***

**MUNICIPIUL PLOIESTI,** cu sediul in Ploiesti, Piata Eroilor nr.1A, cod postal 100316, telefon: 0244-516699, fax: 0244-510736, cod fiscal: 2844855, cont …………………… deschis la Trezoreria Ploiesti, reprezentat prin dl. **Andrei Liviu Volosevici, Primar**, in calitate de **ACHIZITOR**, pe de o parte

şi

**…………………..**, cu sediul ……………………., telefon: ………………., email: ……………………, cod fiscal ,……………………., cont ………………….., deschis la Trezoreria …………., reprezentată prin ………….**, având funcţia de……………….**, în calitate de **PRESTATOR,** pe de altă parte, au convenit încheierea prezentului contract

**2. Definiții**

**2.1** În prezentul contract următorii termeni vor fi interpretați astfel:

1. **Achizitor şi prestator** - părţile contractante, aşa cum sunt acestea numite în prezentul contract;
2. **Act adițional** - document prin care se modifică termenii şi condițiile prezentului *Contract de achiziție publică de servicii*, în condițiile *Legii 98/2016*;
3. **Caiet de Sarcini** - Anexa la *Contract*, care include obiectivele, sarcinile, specificațiile şi caracteristicile *Serviciilor* descrise în mod obiectiv, într-o manieră corespunzătoare îndeplinirii necesității *Achizitorului*, menționând, după caz, metodele şi resursele care urmează să fie utilizate de către *Prestator* şi/sau *Rezultatele* care trebuie realizate/prestate și furnizate de către *Prestator*;
4. **Contract** - prezentul Contract cu titlu oneros, asimilat, potrivit Legii 98/2016, actului administrativ, încheiat în scris, între Achizitor şi Prestator, care are ca obiect prestarea de Servicii și toate Anexe sale;

**Programul Regional Sud-Muntenia** - Programul Regional Sud - Muntenia 2021-2027 (PRSM), implementează viziunea strategică pentru o dezvoltare durabilă și echilibrată a regiunii, completând prioritățile și acțiunile pentru dezvoltarea acesteia din Planul de Dezvoltare Regională 2021-2027 (PDR) și Strategia Integrată de Dezvoltare Teritorială Sud Muntenia (SIDT); Obiectivul Specific RSO 2.1 Promovarea eficienței energetice și reducerea emisiilor de gaze cu efect de seră- Operatiunea C- Promovarea eficienței energetice și reducerea emisiilor de gaze cu efect de seră prin investitii in cladiri publice. Proiectul pentru care se dorește contractarea de servicii specializate de actualizare documentatie tehnico-economice în vederea elaborării cererii de finanțare si intocmirii documentelor si anexelor aferente este: **GRADINITA CU PROGRAM PRELUNGIT NR. 23 DIN MUNICIPIUL PLOIESTI.**

1. Documentație de atribuire - documentație ce cuprinde toate informațiile legate de obiectul contractului de achiziție publică și de procedura de atribuire a acestuia, inclusiv caietul de sarcini;
2. Documente justificative - Documente pe baza cărora pot fi efectuate plăţile în cadrul unui contract de finanţare;
3. **Durata contractului** - intervalul de timp în care prezentul contract operează valabil între părți, potrivit legii, ofertei și documentației de atribuire de la data intrării sale în vigoare și până la epuizarea convențională sau legală a oricărui efect pe care îl produce, inclusiv eventualele pretenții fondate pe clauzele sale;
4. **Durata de prestare a serviciilor** - intervalul de timp in care prestatorul presteaza serviciile pe care le presupune indeplinirea contractului, astfel cum acestea sunt prevazute in caietul de sarcini și in contract, inclusiv operatiunile preliminare si finale previzibile si imprevizibile, cu exceptia cazurilor de forta majoră, începand cu data încheierii contractului;
5. **Forța majora** - eveniment independent de controlul *Părților*, care nu se datorează greșelii sau vinei acestora, care nu putea fi prevăzut în momentul încheierii *Contractului* și care face imposibilă îndeplinirea obligațiilor de către una dintre *Părți* și include calamități, greve, sau alte perturbări ale activității industriale, acțiuni ale unui inamic public, războaie, fie declarate sau nu, blocade, insurecții, revolte, epidemii, alunecări de teren, cutremure, furtuni, trăsnete, inundații, deversări, turbulențe civile, explozii și orice alte evenimente similare imprevizibile, mai presus de controlul *Părților* și care nu ar putea fi evitate prin luarea măsurilor corespunzătoare de diligență;
6. **Ofertă**- actul juridic prin care *Prestatorul* și-a manifestat voința de a se angaja, din punct de vedere juridic, în acest *Contract* de achiziție publică de *Servicii* și cuprinde *Propunerea Financiară*, *Propunerea Tehnică* precum și alte documente care au fost menționate în *Documentația de Atribuire*, prin care *Prestatorul* și-a manifestat voința de a se angaja din punct de vedere juridic în *Contract*;
7. **Organism Intermediar POR (OI) -** unitatea de implementare la nivel regional, care preia o parte din responsabilitățile Autoritatii de Management, pe baza unui acord scris, și reprezintă principalul organism care are contact direct cu solicitantul;
8. **Penalitate contractuală** - despăgubirea stabilită în contractul de prestări servicii ca fiind plătibilă de către una din părțile contractante către cealaltă parte, în caz de neîndeplinire, sau îndeplinire necorespunzătoare sau cu întârziere a obligațiilor din contract (majorări de întârziere și/sau daune-interese).
9. **Preţul contractului** - preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;
10. **Propunerea tehnică** - document al ofertei elaborat pe baza cerințelor din caietul de sarcini, stabilite de autoritatea contractantă ;
11. **Propunerea financiară** - document al ofertei prin care se furnizează informațiile cerute prin documentația de atribuire cu privire la preț, tarif, alte condiții financiare și comerciale ;
12. **Rezilierea contractului** - se intelege desfiintarea pe viitor a contractului de servicii, fara ca aceasta sa aduca atingere prestatiilor succesive care au fost facute anterior rezilierii;
13. **Servicii** - orice activități şi *Rezultatul* / *Rezultatele* acestora care vor fi prestate de către *Prestator* în baza *Contractului de Servicii*, inclusiv toate activitățile care necesită exercitarea unui rol de *Prestator* în cadrul sau în legătură cu acest *Contract*;
14. **Standarde/conditii tehnice de calitate** - cerințele profesionale legate de calitatea *Rezultatului* prestării *Serviciilor* și de calitatea activității de prestare a serviciului care ar fi respectate de către orice *Prestator* diligent care posedă cunoștințele și experiența unui expert care prestează servicii similare și pe care *Prestatorul* este obligat să le respecte în prestarea tuturor *Serviciilor* incluse în prezentul *Contract*;
15. **Zi** - înseamnă zi calendaristică, iar anul înseamnă 365 de zile; în afara cazului în care se prevede expres că sunt zile lucrătoare.

**3. Interpretare**

**3.1.** Toate documentele contractului, precum şi întreaga corespondenţă purtată în legătură cu contractul între Achizitor și Prestator vor fi scrise în limba română, iar contractul va fi redactat şi interpretat în limba română.

**3.2.** Dacă un document al contractului sau corespondenţă în legătură cu acesta sunt redactate în altă limbă decât limba română, traducerea acestora în limba română va avea prioritate în orice problemă legată de interpretare. Partea care emite astfel de documente sau corespondenţă, va suporta riscul şi costurile traducerii acestora în limba română.

**3.3** În prezentul contract, cu excepția unei prevederi contrare, cuvintele la forma singular vor include forma de plural, și invers, iar cuvintele la forma de gen masculin vor include forma de gen feminin, și invers, acolo unde acest lucru este permis de context.

**3.4.** Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit.

**3.5.** Contractul constituie întreaga şi singura înţelegere între Părţi cu privire la obiectul acestuia şi exclude orice alte comunicări, negocieri sau înţelegeri scrise sau verbale între Părţi realizate înaintea încheierii contractului.

**3.6.** Niciun amendament sau altă derogare de la contract nu va avea efect decât dacă este consemnată în scris, datată, se referă expres la contract şi este semnată de reprezentanţii legali ai Părţilor.

**3.7.** Dacă oricare dintre clauzele contractului este nulă, anulată, interzisă de lege, inaplicabilă, aceste împrejurări nu vor afecta validitatea şi efectele oricărei alte clauze din contract.

**3.8** Inacţiunea, întârzierea, toleranţa manifestate de una dintre Părţi în punerea în aplicare a clauzelor contractului sau acordarea de amânări sau înlesniri către cealaltă parte, nu afectează sau restrâng drepturile acelei părţi rezultate din contract, renunţarea la un drept neputând fi prezumată în nici o situaţie.

**CLAUZE OBLIGATORII**

**4. Obiectul contractului**

4.1.Prestatorul se obligă să presteze Servicii de actualizare documentatie tehnico-economica si consultanţă pentru ȋntocmire si depunere cerere de finanţare si asistenta pe perioada evaluarii pentru proiectul Eficientizare energetica Gradinita cu program prelungit nr. 23 din Municipiul Ploiesti

**4.2.** Achizitorul se obligă să plătească prestatorului preţul pentru îndeplinirea corespunzatoare a serviciilor de actualizare documentatie tehnico-economica si consultanţă pentru ȋntocmire si depunere cerere de finanţare si asistenta pe perioada evaluarii pentru proiectul Eficientizare energetica Gradinita cu program prelungit nr. 23 din Municipiul Ploiesti**.**

**5. Preţul contractului**

**5.1.** Prețul total convenit pentru îndeplinirea contractului, plătibil Prestatorului de către achizitor este de **…………. lei**, **fără TVA**, la care se adaugă TVA, in valoare de **...................** lei.

**5.2.** Prețul contractului este ferm pe toată perioada derulării acestuia **și nu se actualizează.**

**5.3.** Plata serviciilor efectuate se va face în termen de maxim 30 zile de la data primirii facturii la achizitor, astfel încât să fie respectate și prevederile art. 6 alin. (1) din Legii nr. 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autoritățile contractante, si a documentelor justificative mentionate la art. 5.5.

**5.4.** Plățile se vor efectua în lei, în contul …………………., deschis la Trezoreria ………………… al prestatorului, menționat în preambulul prezentului contract, in 3 etape, dupa cum urmeaza:

* 30% dupa validarea depunerii cererilor de finanțare;
* 20% dupa  finalizarea etapelor: 1. Etapa evaluarii tehnico-financiare si 2. Etapa contractuala – verificarea indeplinirii conditiilor de eligibilitate (10% dupa finalizarea fiecarei etape);
* 50% dupa semnarea contractului de finanțare.

**5.5.** Efectuarea plăților este condiționată de îndeplinirea de către Prestator a obligațiilor ce îi revin conform prezentului contract, dovedită prin acceptarea de către Achizitor a serviciilor prestate, prin semnarea procesului verbal de receptie care confirma prestarea corespunzatoare a serviciilor, in baza facturii intocmita in conformitate cu prevederile legale, și transmisa la achizitor utilizand sistemul national privind factura electronica RO e-Factura.

**6. Durata contractului**

**6.1.** Prezentul contract de servicii de produce efecte pana la indeplinirea tuturor obligatiilor contractuale de catre parti, incluzand finalizarea procedurii de evaluare a cererilor de finanțare depuse în cadrul apelurilor de proiecte, semnarea contractului de finanțare si efectuarea platilor finale pentru serviciile prestate.

**6.2.** Durata etapei de elaborare și încărcare a Cererilor de finanțare este de 15 zile lucratoare de la data emiterii ordinului de începere.

**6.3.** În cazul în care va interveni o extindere/restrângere a perioadei de implementare a proiectului, contractul de servicii se va modifica, până la noul termen de finalizare, **fără majorarea valorii acestuia prevăzute la art. 5.1.**

**7. Executarea contractului**

7.1. Executarea contractului începe după semnarea acestuia de către ambele părţi.

**7.2.** Prestarea serviciilor se va face pe baza comenzii/comenzilor ferme transmise de către achizitor.

**8. Documentele contractului**

**8.1**. Documentele contractului sunt:

a) anexa 1 - caietul de sarcini

b) anexa 2 - propunerea tehnică și propunerea financiară

e) acte adiționale (dacă este cazul).

**9. Obligațiile principale ale prestatorului**

**9.1.** Prestatorul se obligă să prestezeserviciile de actualizare documentatie tehnico-economice*,* si consultanţă pentru ȋntocmire si depunere cerere de finanţare si asistenta pe perioada evaluarii pentru proiectul Eficientizare energetica Gradinita cu program prelungit nr. 23 din Municipiul Ploiesti

**9.2.** Prestatorul este pe deplin responsabil pentru prestarea serviciilor. Totodată este răspunzător atât de oportunitatea şi legalitatea tuturor operaţiunilor şi metodelor de prestare utilizate, cât şi de calificarea personalului folosit pe toată durata prezentului contract.

**9.3. (1)** Prestatorul se obligă să presteze serviciile, în conformitate cu obligaţiile asumate prin prezentul contract la termenele stabilite în contract, în conformitate cu condiţiile stabilite în caietul de sarcini şi în propunerea tehnică a prestatorului semnatar al contractului.

**(2)** In cazul in care, pe parcursul indeplinirii contractului, se constata faptul ca anumite elemente ale propunerii tehnice sunt inferioare si nu corespund cerintelor prevazute in caietul de sarcini, prevaleaza prevederile caietului de sarcini.

**9.4.** Prestatorul are urmatoarele obligatii:

1. Asigură personalul calificat corespunzător pentru a duce la bun sfârșit sarcinile conform cerințelor prezentului caiet de sarcini;
2. Asigură sprijinul material și infrastructura necesară pentru realizarea activităților și pentru comunicarea cu membrii echipei de implementare a proiectului în cele mai bune condiții;
3. Asigură resursele financiare pentru realizarea și implementarea activităților prevăzute în contract. Costurile legate de transport intern sau internațional, diurne, cazare pentru experții ce vor lucra în cadrul proiectului sunt considerate ca incluse în prețul contractului și trebuie avute în vedere de Prestator la întocmirea propunerii financiare.
4. Nominalizează o persoană responsabilă de contract, care va asigura contactul permanent cu reprezentanții Achizitorului.
5. Ia toate măsurile necesare pentru diminuarea riscurilor privind posibilitatea nerealizării în integralitate a activităților ce cad în sarcina sa;
6. Asigură confidențialitatea datelor, a rapoartelor, a materialelor elaborate, inclusiv după finalizarea contractului. Toate drepturile patrimoniale asupra livrabilelor realizate se transferă către Achizitor după recepția și plata serviciilor.

**9.5.** Activitățile pe care consultantul are obligatia sa le presteze pentru fiecare Cerere de finanțare, sunt urmatoarele (dar fara a se limita la acestea):

(1) Prestatorul se obliga sa elaboreze documentele necesare pentru depunerea Cererilor de finanțare prevăzute în Ghidurile solicitantului/Actualizarea documentatiilor necesare, inclusiv actualizarea documentatiilor tehnico-economice (expertiza tehnica, D.A.L.I., PT, DE, analiza cu privire la imunizarea la schimbarile climatice).

(2) Prestatorul se obliga sa completeze formularul Cererilor de finanțare in format electronic si/sau în platforma dedicată depunerii daca este cazul, precum și a tuturor Anexelor prevăzute în Ghidul solicitantului.

(3) Prestatorul are obligatia de a corela listele de cantitati din proiectul tehnic cu devizele actualizate conform legislatiei in vigoare.

(4) Prestatorul se obliga sa acorde sprijin Achizitorului (Municipiul Ploiești) la întocmirea eventualelor completări/notificări cerute de Autoritățile de Management sau de alte organisme ale autoritatilor finanțatoare și după depunerea Cererilor de finanțare până la semnarea Contractelor de finanțare.

(5) Prestatorul se obliga sa elaboreze: justificare, obiectivul general al proiectului, obiectivele specifice ale proiectului activitățile/subactivitățile proiectului, planul de achiziții, bugetul proiectului, identificarea riscurilor, graficul GANTT, etc.

(6) Prestatorul se obliga sa participe activ in comunicarea dintre solicitant si OI-AM PRSM pe parcursul evaluarii proiectului.

(7) Prestatorul se obliga sa participe, la cererea achizitorului, la vizita pe teren din cadrul etapei de evaluare tehnica si financiara.

**9.5.** Pe durata derulării prezentului contract prestatorul are obligaţia de a informa achizitorul despre apariţia situaţiilor de conflict de interese şi de a lua toate măsurile legale pentru înlăturarea lor.

**9.6.** Prestatorul se obligă să înlocuiască pe cheltuiala sa orice bun rezultat din prestarea serviciilor care nu corespunde calitativ, din punct de vedere al formei, funcționalității și/sau conținutului.

**9.7.** Prestatorul va considera toate documentele şi informaţiile care îi sunt puse la dispoziţie referitoare la prezentul contract drept private şi confidenţiale după caz, nu va publica sau divulga niciun element al prezentului contract fără acordul scris, prealabil, al achizitorului. Dacă există divergenţe cu privire la necesitatea publicării sau divulgării în scopul executării prezentului contract, decizia finală va aparţine achizitorului.

**9.8.** Prestatorul se va abţine de la orice declaraţie publică privind derularea contractului fără aprobarea prealabilă a achizitorului şi de a se angaja în orice altă activitate care intră în conflict cu obligaţiile sale faţă de achizitor conform prezentului contract.

**9.9.** Orice documente sau materiale elaborate de prestator vor deveni proprietatea exclusivă a achizitorului. După încetarea contractului, prestatorul nu va utiliza documentele sau materialele elaborate sau compilate în scopuri care nu au legătură cu prezentul contract, fără acordul scris prealabil al achizitorului.

**9.10.** Prestatorul nu va publica articole referitoare la obiectul prezentului contract, nu va face referire la aceste servicii în cursul prestării altor servicii pentru terţi şi nu va divulga nicio informaţie furnizată de achizitor, fără acordul scris prealabil al acestuia.

**9.11.**Procesele verbale de predare-primire a documentelor, semnate de ambele părți, vor fi înregistrate la sediul achizitorului.

**9.12.** Prestatorul se obligă să despăgubească achizitorul împotriva oricăror:

1. reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu serviciile prestate, şi
2. daune-interese, costuri, taxe şi cheltuieli de orice natură, cu excepţia situaţiei în care acestea sunt generate de respectarea clauzelor contractului.

**9.13.** Prestatorul are obligația de a asigura disponibilitatea informațiilor și documentelor referitoare la proiect cu ocazia misiunilor de control desfășurate de OI sau de alte structuri cu competențe în controlul și recuperarea debitelor aferente fondurilor europene și/sau fondurilor publice naționale aferente acestora, după caz.

**10. Obligațiile principale ale achizitorului**

**10.1.** Achizitorul are obligația de a pune la dispoziția prestatorului orice facilități și/sau informații pe care acesta le consideră necesare pentru prestarea corespunzătoare a serviciilor descrise in caietul de sarcini, pentru implementarea proiectului.

**10.2.** Achizitorul are obligatia sa asigure coordonarea și derularea principalelor activități, după cum urmează:

1. Organizează și conduce ședințele de lucru periodice în cadrul proiectului. Ședințele vor avea loc, în principiu, cel puțin o dată pe lună sau ori de câte ori este cazul, la solicitarea Achizitorului.
2. Sprijină Prestatorul în obținerea informațiilor relevante de la angajații săi și de la structurile subordonate;
3. Facilitează Prestatorului realizarea consultărilor cu factorii interesați, pentru îndeplinirea atribuțiilor contractuale
4. Nominalizează o persoană responsabilă de contract din partea sa, care va sigura contactul permanent cu reprezentanții Prestatorului.

**10.3.** Achizitorul se obliga sa recepționeze, potrivit art. 15, serviciile prestate la termenul convenit.

**10.4.** Achizitorul are obligația sa plătească prețul către prestator in termenul convenit de la primirea facturii de către acesta, potrivit art. 5 din prezentul contract.

**11. Sancţiuni pentru neîndeplinirea culpabilă a obligaţiilor**

**11.1.** Sancţiuni pentru neîndeplinirea culpabilă a obligaţiilor

**11.1** - În cazul în care prestatorul nu isi indeplineste la termen obligaţiile asumate prin contract, atunci achizitorul este îndreptăţit de a deduce din preţul contractului, ca penalităţi, o sumă echivalentă cu o cotă procentuală de 0,1% din valoarea aferenta partii neexecutate din contract, pentru fiecare zi de intarziere.

**(2)** – In cazul in care cota procentuala prevazuta la alin.(1) este mai mica decat valoarea cotei procentuale minime stabilita in functie de rata dobanzii de referinta a B.N.R. la data calcularii penalitatilor, atunci se va aplica procentul minim raportat la dobanda de referina a B.N.R., in conformitate cu prevederile art. 3 alin.(2)1 din O.G. nr. 13/2011.

**11.2** - În cazul în care achizitorul nu onorează facturile în termenul prevazut de art. 5.3, atunci acesta are obligaţia de a plăti, ca penalităţi, o sumă echivalentă cu 0,1% din plata neefectuată, pentru fiecare zi de intarziere.

**(2)** – In cazul aparitiei unor motive neimputabile achizitorului din care rezulta imposibilitatea obiectiva de a onora facturile in termenul prevazut la art. 5.3, acesta va notifica prestatorului situatia intervenita, partile avand posibilitatea de a incheia un act aditional prin care sa prelungeasca perioada de 30 de zile.

**11.3** - Achizitorul îşi rezervă dreptul de a renunţa oricând la contract, printr-o notificare scrisă adresată prestatorului fără nici o compensaţie, dacă acesta din urmă dă faliment, cu condiţia că această renunţare să nu prejudicieze sau să afecteze dreptul la acţiune sau despăgubire pentru prestator. În acest caz, prestatorul are dreptul de a pretinde numai plata corespunzătoare pentru partea din contract executată pâna la data denunţării unilaterale a contractului.

**11.4 - Pact comisoriu**

**(1)** In caz de neexecutare, executare necorespunzatoare a obligatiilor contractuale principale (art.9) de catre prestator, precum si al intarzierii in indeplinirea obligatiilor o perioada mai mare de 10 zile de la data scadentei, achizitorul are dreptul de a considera contractul reziliat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre achizitor prestatorului si numai daca prestatorul nu a remediat respectiva incalcare inauntrul termenului indicat in notificare.

**(2)** In cazul in care intervine sanctiunea rezilierii, prestatorul datoreaza achizitorului daune-interese in cuantum de 15% din valoarea contractului, fara TVA.

**(3)** In caz de neexecutare, executare necorespunzatoare a obligatiilor contractuale principale (art.10) de catre achizitor, precum si al intarzierii in indeplinirea obligatiilor o perioada mai mare de 10 zile de la data scadentei, prestatorul are dreptul de a considera contractul desfiintat de plin drept, fara interventia instantei de judecata. Rezilierea opereaza de drept dupa expirarea perioadei de remediere a incalcarii contractuale, notificata de catre prestator achizitorului si numai daca achizitorul nu a remediat respectiva incalcare inauntrul termenului indicat in notificare ori, desi respectiva remediere s-a produs, aceasta nu mai poate asigura indeplinirea obiectului contractului.

**(4)** In caz de reziliere a contractului achizitorul datoreaza prestatorului, cu titlu de daune compensatorii o suma egala cu 15% din valoarea contractului, fara TVA.

**(5)** Raspunderea juridica a prestatorului conform alineatelor precedente ale art.11 pentru neindeplinirea sau indeplinirea necorespunzatoare a obligatiilor din prezentul contract va putea fi angajata si dupa expirarea duratei contractului.

**11.5.** Nerespectarea obligaţiilor asumate prin prezentul contract de către una dintre părţi, în mod culpabil şi repetat, dă dreptul părţii lezate de a notifica cealaltă parte privind rezilierea de drept a contractului şi de a pretinde daune-interese.

**11.6.** Nerespectarea în mod repetat de către o parte a obligaţiilor contractuale va fi dovedită cu notificările scrise şi transmise de către cealaltă parte, notificări care vor face referire la neîndeplinirea respectivă precum şi la durata ei.

**11.7.** **Achizitorul** îşi rezervă dreptul de a renunţa la contract, printr-o notificare scrisă adresată **Prestatorului**, fără nicio compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru **Prestator**. În acest caz, **Prestatorul** are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**11.8. (1) Achizitorul** îşi rezervă dreptul de a denunţa unilateral contractul de servicii, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului ar fi contrară interesului public.

**(2) Achizitorul** are dreptul de a denunţa unilateral prezentul contract şi în situaţia in care alocarea resurselor financiare a fost sistată.

**(3)** În cazurile prevăzute la alin. (1) şi (2), **Prestatorul** are dreptul de a pretinde numai plata corespunzătoare pentru plata din contract îndeplinită până la data denunţării unilaterale a contractului, fără a avea dreptul de a solicita daune.

**11.9.** In situația in care plățile serviciilor nu pot fi efectuate din cauza unor situații neprevăzute neimputabile achizitorului, in legătura cu alocarea bugetară/sistarea resurselor financiare, Achizitorul nu datorează majorări, penalități sau daune interese Prestatorului.

**CLAUZE SPECIFICE**

**12. Garanția de buna execuție a contractului**

**12.1** – **(1)** Prestatorul se obligă să constituie garanţia de bună execuţie a contractului în cuantum de 10% din valoarea, fara TVA, a contractului, pentru perioada de derulare a contractului.

**(2)** - Garantia de buna executie se constituie de catre prestator in scopul asigurarii achizitorului de indeplinirea cantitativa, calitativa si in perioada convenita a contractului.

**(3)** - Garantia astfel constituita este destinata acoperirii eventualelor prejudicii suferite de achizitor in executarea prezentului contract, inclusiv in cazul rezilierii contractului din motive imputabile prestatorului, precum si in cazul prejudiciilor produse in realizarea obiectului contractului, din vina prestatorului ori in alte situatii prevazute de lege. In cazul in care prejudiciul produs achizitorului este mai mare decat cuantumul garantiei de buna executie, prestatorul este obligat sa-l despagubesca pe achizitor integral si intocmai.

**(4)** Modul de constituire a garantiei de buna executie: intr-una dintre formele prevazute la art. 154 alin.(4) din Legea nr. 98/2016 privind achiziţiile publice, actualizata. Acest termen poate fi prelungit la solicitarea justificată a contractantului, fără a depăşi 15 zile de la data semnării contractului de achiziţie publică/contractului subsecvent.

**(5)** Dovada constituirii garantiei de buna executie se va face in termen de maxim 5 zile lucratoare de la data semnarii contractului.

**(6)** In cazul neindeplinirii obligatiei prevazute la alineatele precedente achizitorul are dreptul de a aplica sanctiunea instituita de art.11.4.

**12.2** - Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă prestatorul nu îşi execută, execută cu întârziere sau execută necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, achizitorul are obligaţia de a notifica acest lucru prestatorului, precizând totodată obligaţiile care nu au fost respectate.

**12.3** - Achizitorul se obligă să restituie garanţia de bună execuţie prestatorului in cel mult 14 zile de la data indeplinirii de catre acesta a obligatiilor asumate prin contract, daca nu a ridicat pana la acea data pretentii asupra ei.

**13. Alte responsabilitati ale prestatorului**

**13.1.** Prestatorul are obligatia de a presta serviciile prevazute în contract cu profesionalismul și promtitudinea cuvenite angajamentului asumat și în conformitate cu propunerea sa tehnică.

**13.2.** Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**13.3.** Prestatorul este pe deplin responsabil pentru prestarea serviciilor în conformitate cu legislatia in vigoare. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**13.4**. Prestatorul are obligaţia de a presta serviciile de consultanta pentru implementarea proiectului fărăa modifica preţul contractului*.*

**14. Alte obligații ale achizitorului**

**14.1.** Achizitorul se obligă să pună la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare îndeplinirii contractului.

**15. Recepţie şi verificări**

**15.1.** Prestațiile executate se consemnează în procesele verbale/livrabile ce stau la baza decontării, completate de reprezentanții prestatorului.

**15.2.** Toate livrabilele/rapoartele/procese verbale, semnate de ambele părți, vor fi înregistrate la sediul achizitorului.

**15.3** Procesul verbal de predare-primire a documentelor, semnat de ambele parti, va fi inregistrat la sediul achizitorului, iar ulterior, in termen de 5 zile lucratoare, se va intocmi Proces verbal de receptie/alt document care confirma prestarea corespunzatoare a serviciilor. Dupa parcurgerea acestei etape, factura fiscala, intocmita in conformitate cu prevederile legale, va fi transmisa la achizitor utilizand sistemul national privind factura electronica RO e-Factura.

**15.4.** Prestarea serviciilor din prezentul contract va fi considerată finalizată, la data semnării procesului verbal de recepție final.

**16. Încetarea contractului.**

**16.1.** Prezentul contract încetează în următoarele situații:

a) prin executarea de către ambele părți a tuturor obligațiilor ce le revin conform prezentului contract și legislației aplicabile;

b) prin acordul părților consemnat în scris;

c) prin reziliere, în cazul în care una din părți nu își execută sau execută necorespunzător obligațiile contractuale.

**16.2.** Fără a aduce atingere dispoziţiilor dreptului comun privind încetarea contractului sau dreptului achizitorului de a solicita constatarea nulităţii absolute acestuia în conformitate cu dispoziţiile dreptului comun, achizitorul are dreptul de a denunţa unilateral contractul în perioada de valabilitate a acestuia în una dintre următoarele situaţii:

1. Prestatorul se află, la momentul atribuirii contractului, în una dintre situaţiile care ar fi determinat excluderea sa din procedura de atribuire potrivit legislației achizițiilor publice;
2. contractul nu ar fi trebuit să fie atribuit Prestatorului având în vedere o încălcare gravă a obligaţiilor care rezultă din legislaţia europeană relevantă şi care a fost constatată printr-o decizie a Curţii de Justiţie a Uniunii Europene;
3. în cazul modificării contractului în alte condiţii decât cele prevăzute de prevederile legale în vigoare.

**17. Ajustarea preţului contractului**

**17.1.** Pentru serviciile prestate, plata datorată de achizitor prestatorului este pretul declarat in propunerea financiara, anexa la contract, care este ferm şi nu se actualizează.

**18. Amendamente**

**18.1.** Părţile contractante au dreptul, in conditiile prevazute de art.221 din Legea 98/2016.

**18.2** – Părţile contractante convin ca documentatiile elaborate vor fi proprietatea exclusiva a Autoritatii Contractante, odata cu plata serviciilor si nu pot fi utilizate de catre Prestator si/sau terti.

**19. Cesiunea**

**19.1**– Oricare dintre partile contractante are dreptul de a cesiona creantele nascute din prezentul contract, dar numai dupa primirea acordului scris al celeilalte parti, sub sanctiunea rezilierii contractului in conditiile prevazute de art.11.4.

**20. Forţa majoră**

**20.1**. Forţa majoră este constatată de o autoritate competentă.

**20.2**. Forţa majoră exonerează parţile contractante de îndeplinirea obligaţiilor asumate prin prezentul contract, pe toata perioada în care aceasta acţionează.

**20.3**. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor pana la apariţia acesteia.

**20.4**. Partea contractantă care invoca forta majoră are obligaţia de a notifica celeilalte părţi, imediat şi în mod complet, producerea acesteia şi sa ia orice măsuri care îi stau la dispoziţie în vederea limitării consecinţelor.

**20.5**. Dacă forta majoră acţionează sau se estimeaza ca va acţiona o perioada mai mare de 3 luni, fiecare parte va avea dreptul sa notifice celeilalte părţi încetarea de plin drept a prezentului contract, fără ca vreuna dintre părţi sa poată pretindă celeilalte daune-interese.

**21. Soluţionarea litigiilor**

**21.1.** Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**21.2**. Dacă, după 10 de zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

**22. Limba care guvernează contractul**

**22.1** - Limba care guvernează contractul este limba română.

**23. Comunicări**

**23.1 - (1)** Orice comunicare între părţi, referitoare la îndeplinirea prezentului contract, trebuie să fie transmisă în scris, in limba romana.

**(2)** Orice document scris trebuie înregistrat atât în momentul transmiterii, cât şi în momentul primirii.

**23.2** - Comunicările între părţi se pot face şi prin telefon, e-mail cu condiţia confirmării în scris a primirii comunicării.

**24. Legea aplicabilă contractului**

**24.1** - Contractul va fi interpretat conform legilor din România.

Părţile au înţeles să încheie azi .............. prezentul contract în două exemplare, câte unul pentru fiecare parte.

**ACHIZITOR, PRESTATOR,**